所有嘢都係有關係嘅
作為一個辛納科克印度人 我從小就知道呢一點
我哋喺一個細嘅釣魚部落
就近紐約南安普敦、長島嘅東南部
我細嘅時候
我爺爺會喺夏天帶我坐喺太陽之下
天空完全冇雲
過咗一段時間，我開始流汗
我爺爺就向天指著話：
「你睇下，見唔見到嗰個啊？
嗰個就係你嘅一部分。
嗰嚿就係由你汗水形成嘅雲，
將來化成雨來灌溉植物，同養動物。」
之後我繼續探索大自然裏面 「生命互連」嘅事物
我個女同我講： 「媽媽，妳應該去追風」
所以 2008 年，我就開始追風
因此我三日之後，渣得好快
為嘅就係追一個叫「超大胞」嘅巨雲
呢種巨雲能夠製造柚咁大嘅冰雹
同壯觀嘅龍捲風
但其實只有 2% 「超大胞」 落到大冰雹
呢的雲可以闊成 50 英里
高度可以有 65,000 呎
佢哋大到可以阻擋所有陽光
令到下面嘅事物好黑暗、好不祥
追風係一個非常有質感嘅經驗
溫暖同潮濕嘅風吹著你嘅背脊
泥土、小麥、青草和帶電粒子帶住氣味
雲層呈現唔同色彩
形成冰雹嘅雲層，有綠色、綠松藍
我學識咗對閃電產生敬畏
因為我嘅頭髮以前係直㗎
（笑聲）
講笑咋
（笑聲）
真正令我興奮嘅係風暴嘅動態
即佢哋會同熔岩燈形狀嘅乳狀雲
一齊旋動、自轉同起伏
佢哋就好似可愛嘅怪獸一樣
當我影相嘅時候
我無啦啦記返我爺爺教過我嘅嘢
當我企喺雲嘅下面
我唔單止見到一嚿雲
我仲明白到我有幸目睹嘅現象
係由製造我哋銀河、太陽系、太陽
甚至我哋地球嘅同一個力量所造成
雲團只係呢股力量嘅迷你版
所以全部嘢都係有關嘅。多謝
（掌聲）